Putin a renunțat la dorința de a cuceri Kievul. Tactica rușilor, schimbată.
Din cauza eșecului de care are parte în Ucraina, Putin ar fi renunțat la dorința de a cuceri Capitala. SUA credeau că Putin vrea să înlocuiască guvernul lui Zelenski aducând un regim pro-rus. Potrivit unei noi evaluări a intenţiilor preşedintelui rus, acesta încearcă să forţeze Kievul să accepte pretenţiile Rusiei asupra teritoriilor de sud şi de est ale Ucrainei.
Putin nu mai are ca scop capturarea Kievului, declară oficialii americani către publicaţia The Wall Street Journal. Oficialii de rang înalt din SUA vorbesc despre o schimbare a tacticii ruseşti în ceea ce privește invadarea Ucrainei. Anterior, Statele Unite şi aliaţii săi au crezut că obiectivele iniţiale ale preşedintelui Putin sunt capturarea Kievului în câteva zile şi înlocuirea guvernului lui Zelenski aducând un regim pro-rus.Timp de mai bine de trei săptămâni de luptă, nu a fost posibilă implementarea acestui lucru, iar eşecul l-a determinat pe Putin să schimbe tactica, potrivit Mediafax. Conform unei noi evaluări a intenţiilor preşedintelui rus, acesta încearcă să forţeze Kievul să accepte pretenţiile Rusiei asupra teritoriilor de sud şi de est ale Ucrainei.Rusia vrea să extindă controlul rus asupra Donbas"După ce a capturat atât Crimeea, cât şi teritoriile din Donbas, Rusia încearcă să ofere o «punte terestră» între partea de vest a Rusiei şi peninsula Crimeea, precum şi să extindă controlul rus asupra Donbas", declară o sursă pentru ziar. Dacă aceste solicitări teritoriale şi cererea de neutralitate a Ucrainei vor fi respinse, se aşteaptă ca Putin să încerce să reţină toate pământurile ocupate de trupele ruse şi va continua să lupte, spun oficialii americani. În acelaşi timp, Putin îşi poate extinde obiectivele militare dacă acţiunile forţelor armate ruse au mai mult succes. "Statutul capitalei Ucrainei rămâne o întrebare deschisă şi, având în vedere rezistenţa puternică a Ucrainei, nu este clar dacă armata rusă va putea strânge suficiente trupe pentru a închide Kievul şi pentru a-l lua", transmit oficialii ziarului.În materialul său, Wall Street Journal notează că interpretarea lor a strategiei lui Vladimir Putin nu este rezultatul unei evaluări oficiale a comunităţii de informaţii, ci punctul de vedere al unor oficiali americani care au acces la informaţii clasificate.